Mosselbaai Toerisme reik uit na lede - The Post
Mosselbaai Toerisme reik uit na lede
by Laurinda Smit 7th Mar 2018 7th Sep 2018 0435
Aneli Gerber (Chief Operations Officer) en Jamie-Lee Botha (Grootbrak Info Kantoor) het gedurende Maart 'n besoek gebring aan Klipheuwel Padstal ten einde hulself te vergewis van al die ontwikkelinge in die omgewing.
Aneli was aangenaam verras met al die moontlikhede wat vir 'n familie gebied word. Die groen grasperke met oop ruimtes is 'n welkome bries in die natuurlike landelike omgewing met rotskoppe in die verte.
Gaste het tydens die uitstappie die geleentheid gekry om by Salty River Beerhouse die wye verskeidenheid "craft" biere te proe en Boplaas het gespog met hul nuutste toekennings en uitsoek verskeidenheid wyne.
Die Trail Park bied aan bergfietsryers en hardlopers die geleentheid om langs die Klein Brakrivier op privaat grond hul oefening te kry. Terwyl dit 'n heerlike veilige speelplek is vir kinders kan ouers gesellig kuier rondom die pizza oond en ruim stoeparea.
Aneli en haar personeel is besig om met 'n nuwe bemarkingsaanslag om Mosselbaai en omliggende areas se tradisionele uitkyk op Toerisme op sy kop te draai. Sy het die volle ondersteuning van die Mosselbaai Munisipaliteit en wens ons haar en haar span alles van die beste.